આજકાલ મેરેજ એક ઇવેન્ટ મેનેજમેન્ટનો પ્રોજેક્ટ થઇ ગયો છે. આપણે ઇન્વિટેશન કાર્ડથી માંડીને હનિમૂન સુધીનું બધું પ્લાનિંગ પરફેક્ટ કરીએ છીએ પણ આખાય કાર્યક્રમના કેન્દ્રમાં રહેલા હસબન્ડ-વાઇફના સંબંધનું પ્લાનિંગ ખૂબ જરૂરી છે. લગ્ન પૂર્વેના કાઉન્સેલીંગમાં બહુ પદ્ધતિસર અને વૈજ્ઞાનિક રીતે એકબીજાને ઓળખી શકાય તે બાબત પર ધ્યાન આપવામાં આવે છે. બંનેના મનોવૈજ્ઞાનિક વ્યક્તિત્વ માપન દ્વારા મેરેજ ફિટનેસ નક્કી થાય છે. લગ્નના કેટલાક કૉમન સિદ્ધાંતોની સમજ આજના સંદર્ભમાં મેળવવી જરૂરી છે.